Γεννήθηκε στη Μαδρίτη στις 14 Απριλίου 1926. Υπηρέτησε ως πρόεδρος των ισπανικών σιδηροδρόμων την περίοδο 1967-1968 και ήταν υπουργός Εμπορίου στην πρώτη «μοναρχική» κυβέρνηση μετά την εποχή Φράνκο. Στις 23 Φεβρουαρίου 1981 το ισπανικό Κοινοβούλιο συνεδρίασε για να τον εκλέξει πρωθυπουργό. Η συνεδρίαση εκείνη διεκόπη από απόπειρα πραξικοπήματος, το οποίο κατέρρευσε 18 ώρες αργότερα. Έτσι, ο Σοτέλο εξελέγη πρωθυπουργός, αξίωμα το οποίο διατήρησε μέχρι την επόμενη χρονιά, οπότε εξελέγη διάδοχός του ο Φελίπε Γκονθάλεθ.